dødmannsprosess
Store norske leksikon,Jus,Rettshistorie,Nordisk rettshistorie i middelalderen
Dødmannsprosess var i nordisk og annen gammel germansk rett en rettssak mellom en levende og en død person.
Privat hevn var en anerkjent form for strafferettslig reaksjon, og funksjonen til en dødmannsprosess var å fastslå på tinget at en illgjerningsmann (for eksempel ekteskapsbryter eller tyv) var falt på sine gjerninger slik at hans etterkommere ikke kunne kreve mannebøter eller ta hevn. Gulatingsloven har i Mannhelgebokens kapittel 11 bestemmelser om søksmål mot død mann. Les mer i Store norske leksikon ting ubotamål